I’ll be back

«I’ll be back» () — стаўшая крылатай фраза кібарга Т-800 з фільма «Тэрмінатар», якую гаворыць Арнольд Шварцэнэгер. Шварцэнэгер выкарыстоўваў гэтую ж фразу або яе варыянт у многіх сваіх пазнейшых фільмах.

Фраза займае 37-ю пазіцыю ў спісе «100 вядомых цытат з амерыканскіх фільмаў за 100 гадоў» па версіі AFI.

 Гісторыя 
Шварцэнэгер упершыню выкарыстаў гэтую фразу ў фільме «Тэрмінатар». У гэтай сцэне яго персанажу, Тэрмінатару, кібаргу-забойцу, не дазваляюць увайсці ў паліцэйскі ўчастак, дзе ўтрымоўваюцца яго цэль, Сара Конар і Кайл Рыз. Ён аглядае стойку, затым кажа сяржанту паліцыі: «I’ll be back». Праз некалькі імгненняў ён заязджае на машыне ў паліцэйскі ўчастак, разбурае стойку і забівае персанал.

1 кастрычніка 2012 года ў інтэрв’ю ў праграме «Good Morning America» Шварцэнэгер распавёў, што яму цяжка прамаўляць «I'll», і спытаў рэжысёра Джэймса Кэмерана, ці можна змяніць фразу на «I will be back». Кэмеран адмовіўся, але сказаў яму, што сцэна будзе знята столькі разоў, колькі ён пажадае, і лепшая з іх будзе выкарыстана ў фінальнай версіі фільма.

 Выраз у фільмах 
 Тэрмінатар (1984) — «I’ll be back» — «Я вярнуся»
 Каманда (1985) — «I’ll be back, Bennett» — «Я вярнуся, Бэнэт»
 Несправядлівая здзелка (1986) — «I’ll be right back» — «Я хутка вярнуся»
 Чалавек бяжыць (1987) — «Killian, I’ll be back» — «Кіліян, я вярнуся»
 Блізняты (1988) — «If you’re lying to me, I’ll be back» — «Калі ты мне хлусіш, я вярнуся»
 Дзетсадаўскі паліцэйскі (1990) — «I’m back» — «Я вярнуўся»
 Поўны ўспамін (1990) — «I’ll be back» — «Я вярнуся!»
 Тэрмінатар 2: Судны дзень (1991) — «Stay here, I’ll be back» — «Заставайся тут, я вярнуся»
 Апошні герой баевіка (1993) — «I’ll be back... Ha! Bet you didn’t expect me to say that!» — «Я вярнуся... Ха! Б’юся аб заклад, ты не чакаў, што я скажу гэта!». Фразу «I’ll be back» у фільме ён гаворыць тры разы.
 Шосты дзень (2000) — «I might be back» — «Магчыма, я вярнуся»
 Тэрмінатар 3: Паўстанне машын (2003) — «She’ll be back» и «I’m back» — «Яна вернецца» и «Я вярнуўся»
 Нястрымныя 2 (2012) — Шварцэнэгер гаворыць фразу «I’m back» і пазней «I’ll be back» — «Я вярнуўся» и «Я вярнуся». У момант перастрэлкі ў аэрапорце герой Шварцэнэгера кажа фразу: «Я хутка схаджу і вярнуся», на што герой Бруса Уіліса адказвае яму: «Ты дастаткова вяртаўся. Я вярнуся.». Фразу героя Уіліса герой Шварцэнэгера каментуе як «Yippie-ki-yay» — «Іпі-кі-яй», якая з’яўляецца знакамітай фразай Уіліса ў франшызе «Цвёрды арэшак».
 Тэрмінатар: Генезіс (2015) — «I’ll be back» — «Я вярнуся»
 Тэрмінатар: Цёмныя лёсы (2019) — «I'll be back» — «Я вярнуся» кажа Сара Конар. Т800 развітваецца са сваёй «сям’ёй»: «I won't be back» — «Я не вярнуся»
 Серыял «ФУБАР» (2023) — «I’m back, baby» — «Я вярнуўся, дзетка»

 Зноскі 

 Спасылкі 
 The Meaning of I'll Be Back на сайце The New York Times

Катэгорыя:Крылатыя выразы
Катэгорыя:Арнольд Шварцэнэгер
Катэгорыя:Тэрмінатар